Прэмія “ADAMI Медыя Прыз” прысуджаецца ў шасці намінацыях. Гэта ўнікальная магчымасць для прафесіяналаў у галіне медыя прадставіць свае аўдыёвізуальныя працы на міжнароднай арэне, а таксама пашырыць кантакты з прадстаўнікамі тэлевізійных каналаў. Пераможцы ў кожнай з шасці намінацый узнагароджваюцца грашовымі прызамі ў памеры 2.000 еўра. Акрамя асноўных прызоў, кожнаму ўдзельніку конкурсу “ADAMI Медыя Прыз 2018” з журналісцкім досведам і валоданнем на працоўным узроўні рускай, нямецкай ці французскай мовай, даецца магчымасць падаць заяўку на стыпендыю ADAMI для праходжання стажыроўкі ў сродках масавай інфармацыі ў Германіі і Францыі.